जेम्स पीस

thumb|Tango Milonga op. 26
thumb|Tango XVIII by James Peace (James Peace, piano)
**केनेथ जेम्स पीस** (अंग्रेजी भाषा: Kenneth James Peace) के जनम 28 सितंबर, 1963 के पैस्ले में भइल रहे। ऊ एगो स्कॉटिश संगीतकार, संगीत कार्यक्रम पियानोवादक अउर दृश्य कलाकार (विजुअल आर्टिस्ट) बाड़न।

## जीवनी
**जेम्स पीस** के जनम 28 सितंबर 1963 के स्कॉटलैंड के पैस्ले में भइल रहे। उनकर बचपन के अधिकतर समय स्कॉटलैंड के पच्छिम में एगो समुंद्र के किनारे के रिसॉर्ट हेलेंसबर्ग में बीतल। इनके परिवार में कई गो कलाकार लोग (जइसे *जॉन मैकघी*, John McGhie) सामिल रहलें अउर इनकर संबंध 20वीं सदी के पूर्वार्ध में डांस म्यूजिक के जानल मानल संगीतकार फेलिक्स बर्न्स (Felix Burns) से भी बा। आठ बरिस के उमिर से ऊ पियानो के ट्यूशन लेवे लगलीं अउर इनकर पहिला सार्वजनिक परफार्मेंस चौदह बरिस के उमिर में भइल जब ऊ स्कॉट जोप्लिन के संगीत पर परफार्म कइलीं। सोलह बरिस के उमिर में इनके रॉयल स्कॉटिश एकेडमी ऑफ म्यूजिक एंड ड्रामा (अब एकरा के: रॉयल कंजर्वेटरी ऑफ स्कॉटलैंड कहल जाला, The Royal Conservatoire of Scotland) में अबतक के सबसे कम उमिर के फुलटाइम छात्र के रूप में दाखिला मिलल। 1983 में ऊ ग्लासगो विश्वविद्यालय से पियानो टीचिंग में बी.ए. के डिग्री हासिल कइलीं। अगिला साल आरएसएएमडी (RSAMD) आर्केस्ट्रा के साथे मेंडलसोन के पियानो कॉन्सर्टो नंबर 1 बजावे के बाद इनके म्यूजिक परफार्मेंस में डिप्लोमा पूरा भईल। औपचारिक पढ़ाई छोड़ला के बादो पियानोवादक के रूप में इनकर बहुत मांग रहे अउर 1988-1991 तक ऊ एडिनबर्ग में रहलें।

1991-2009 तक जेम्स पीस जर्मनी (Bundesrepublik Deutschland) के बैड नौहेम में रहले। 1998 से ई टैंगो के अध्ययन कइके आपन खुद के टैंगो-इंस्पायर्ड पियानो कंपोजिशन के सीडी *टैंगो एस्कोस* (स्कॉटिश टैंगो) के निर्माण कइलें अउर 2002 में ऊ विक्टोरिया कॉलेज ऑफ म्यूजिक के मानद सदस्य बन गइलीं। एही साल सितंबर/अक्टूबर में ऊ  उत्तरी जर्मनी के एकल संगीत कार्यक्रमों पर गइलीं अउर नवंबर में हांगकांग में आपन *टैंगो XVII* के पहिला परफार्मेंस देवे खातिर सुदूर पूर्व में गइलें।

एकरे बाद के सालन में इनकर परफार्मेंस यूरोप में केंद्रित रहल। ऊ निम्नलिखित मुख्य राजधानी शहरो में आपन खुद के टैंगो परफार्म कइले बाड़ें: एम्स्टर्डम, एथेंस, बर्लिन, ब्रसेल्स, हेलसिंकी, लिस्बन, लंदन, मैड्रिड, ओस्लो, रेकजाविक, अउर, वियना।
center|thumb|336x336px|James Peace - Idylls Op.4b
2008 में ऊ टैंगो के सेवा कइले के सम्मान में लंदन कॉलेज ऑफ म्यूजिक के मानद सदस्य बन गइलीं।

कुछ समय एडिनबर्ग में रहले के बाद फरवरी 2010 में ई जर्मनी वापस आके विसबाडेन में रहे लगले। एही जा से इनकर एगो नया रचनात्मक आवेग पैदा भइल अउर ऊ अपना कुछ कंपोजिशन से शॉर्ट फिलिम बनवलीं। इनकरे डॉक्यूमेंट्री फिलिम *जेम्स पीस इन विस्बाडेन* के एह शैली में इनकरे कार्यों में गिनल जाला।
center|thumb|Eternal Song Op.32 by James Peace (study score) - the cover page

## पुरस्कार अउर सम्मान
●     पहिला पुरस्कार, एग्नेस मिलर कंपटीशन। ग्लासगो, 1983

●     पहिला पुरस्कार, डनबर्टनशायर *EIS* कंपटीशन। ग्लासगो, 1984

●     सिबेलियस एस्से प्राइज़। ग्लासगो, 1985

●     मानद डिप्लोमा, *TIM* इंटरनेशनल कंपोजिशन कंपटीशन। रोम, 2000

●     मानद डिप्लोमा, *IBLA* फाउंडेशन। न्यूयार्क, 2002

●     स्मारक पदक, इंटरनेशनल पियानो डुओ एसोसिएशन। टोक्यो, 2002

●     गोल्ड मेडल, इंटरनेशनल एकेडमी ऑफ ꞌꞌ*Lutèce*ꞌꞌ। पेरिस, 2005

## मुख्य रचनाएँ
●     द वॉटरफॉल (The Waterfall)

●     इडिल्स (Idylls)

●     साइलेंट टीयर्स (Silent Tears)

●     फॉरगॉटेन लीव्स (Forgotten Leaves)

●     सोनाटा फॉर ओबो एंड पियानो (Oboe Sonata)

●     बैलेड (Ballade)

●     सेरिमोनियल मार्च नंबर 1 (Ceremonial March No.1)

●     सेरिमोनियल मार्च नंबर 2 (Ceremonial March No.2)

●     ऑटम गोल्ड (Autumn Gold)

●     इटर्नल सॉन्ग (Eternal Song)

●     ꞌꞌफॉर जॉर्जियाꞌꞌ (जॉर्जियन भाषा: საქართველოსთვის)

(गीत: तमारी चिकवाइड्जे, जुराबी चिकवाइड्जे एंड जेम्स पीस)

●     सोलो पियानो खातिर 24 टैंगो

## बाहरी कड़ियाँ
Lento Lacrimoso - ''www.youtube.com''

Souvenir de Buenos Aires ''- www.youtube.com''

Autumn Gold - ''www.youtube.com'' 

## संदर्भ

श्रेणी:जियत लोग